2d7f9ae7268a60bab3f9caf47af85271
Hej Bolius og læsere.


Vi, familien, er faldet for et gult 70'er hus, hvor træværket og vinduer udvendigt er mørkerøde/brune.


Sælger har for 5 år siden isat nye træ-/alu-vinduer... i samme mørkerøde/brune farve. Dette er virkelig en torn i øjet, synes vi personligt. 


Har Bolius.dk eller læsere kendskab til om man kan overmale den udvendige alu-side således, at man får et pænt og holdbart resultat? Det virker ikke fornuftigt at udskifte så nye vinduer til vinduer i en farve, vi kan holde ud at se på. Vi er godt klar over, det kommer til at koste penge, så afhængigt af de svar, der kommer, vil vi vurdere, om det kan betale sig.


På forhånd tak.


Kan jeg ændre den udvendige farve på træ/alu-vinduer?
bolius.dk
2021.17
Hej Casper J.


Nej, det er ikke praktisk muligt at male aluminiumdelenes lakerede overflade, i så fald skulle aluminiumdelene afmonteres og sendes til sandslibning og lakering, eller aludelene skulle skiftes ud til dele i en ny farve.


Men i begge tilfælde ville det kræve, at man demonterede hele vinduet og først kunne montere det igen, når man havde fået lakeret delene.


Det ville sandsynligvis komme til at koste mindst lige så meget som at skifte vinduerene ud.


Så i praksis er det ikke muligt, men I kunne måske få et nedslag i prisen på grund af den karakteristiske farve, så I kunne skifte vinduerne?


Det er en fordel, at træ-/aluvinduerenes udvendige overflade, i modsætning til trævinduer, er så hård og glat, at den ikke skal vedligeholdes, men et minus, at man af samme årsag ikke har mulighed for at ændre farven på den udvendige del af vinduerne.

